钦定古今图书集成/明伦汇编/氏族典/第560卷 > 司马朴
## 钦定古今图书集成/明伦汇编/氏族典/第560卷 > 司马朴

按《宋史司马池传》：“池子旦，旦子宏，宏子朴，字文季，少
育于外祖范纯仁。绍圣党事起，父宏上书论辨得罪，
纯仁责永州，疾失明，客至，必令朴导以见，时方七岁，
进揖应对如成人，客皆惊叹，以纯仁遗恩为官。宏死，
徒跣负柩还。调晋宁军士曹参军。靖康初，为虞部右
司员外郎。二帝将北迁，贻书请存立赵氏，金人惮之”，
挟以北去，旦悉取其孥，开封仪曹赵鼎为匿其长子
倬于蜀，故得免。建炎登极，赦至燕，朴私令赍诣徽宗，
为人所告。金主怜其忠，释之，命朴为行台左丞，朴辞
而止。后卒于真定，谥曰“忠洁。”